b'\n_START_ARTICLE_\nSveti Venceslav\n_START_SECTION_\nOtro\xc5\xa1ka leta\n_START_PARAGRAPH_\nPrvo kr\xc5\xa1\xc4\x8dansko vzgojo mu je dala stara mati (babica) Ljudmila, ki je bila prva \xc4\x8de\xc5\xa1ka kr\xc5\xa1\xc4\x8danska vojvodinja, krstil jo je osebno sv. Metod. O\xc4\x8de mu je zgodaj umrl. Ker je bil \xc5\xa1e mladoleten, takrat ni mogel vladati sam. Namesto njega je vladala mati Dragomira. Ta je sicer bila kr\xc5\xa1\xc4\x8dena, vendar je bila slaba kristjanka. Zato je hitro pri\xc5\xa1la v konflikt zaradi vpliva pobo\xc5\xbene vzgoje Ljudmile na Venceslava in obi\xc4\x8dajev, ki so tedaj vladali. Dobra du\xc5\xa1a sv. Ljudmila, se je raj\xc5\xa1i umaknila v dvorec Tetin, kjer pa sta jo v no\xc4\x8di 16. septembra 921 ubila dva Dragomirina dvorjana.\n_START_SECTION_\n\xc4\x8cas vladanja\n_START_PARAGRAPH_\nVenceslav je imel v na\xc4\x8drtu \xc4\x8dim bolj dosledno uvajanje kr\xc5\xa1\xc4\x8danstva v de\xc5\xbeelo, da bi na ta na\xc4\x8din postal \xc4\x8dim manj odvisen od vpliva Nem\xc5\xa1kega cesarstva. Prav to pa je hotela Dragomira prepre\xc4\x8diti._NEWLINE_Venceslavovo vladanje so hvalili z vseh strani, ker je mnogo storil za blagostanje vseh ljudi, veliko je dal tudi za okrasitev cerkva._NEWLINE_Hotel je iti celo tako dale\xc4\x8d, da bi predali vladanje mlaj\xc5\xa1emu bratu. \xc5\xbdelel je oditi v Rim in zaprositi pape\xc5\xbea, da bi postal redovnik. Zaradi tega ni razumljiva zarota njegovih poganskih velika\xc5\xa1ev in lastnega brata Boleslava, ki so Venceslava med vrati cerkve ubili.'